Organización política de Alasca

miniatura|380px|Mapa integrado de Alasca cos diferentes *boroughs organizados* e as *áreas censais* do *borough non organizado*.

O estado de Alasca, xunto co estado de Luisiana que se divide en parroquias, son os únicos estados dos Estados Unidos, que non están divididos en condados, senón que se divide en boroughs. A maioría das cidades máis poboadas de Alasca forman parte dalgún dos dezaseis *boroughs organizados*, e que funcionan de xeito similar aos condados dos outros estados. Con todo, a diferenza do que ocorre nos outros estados, os *boroughs organizados* non cobren a totalidade da superficie de Alasca e o resto do estado é coñecido como o *borough non organizado*.

Para completar o censo de 1970, a Oficina do Censo dos Estados Unidos, en cooperación co estado de Alasca, dividiu a gran porción denominada *borough non organizado* nun total de once *áreas censais*, cada unha delas correspondía a un distrito electoral. Con todo estás áreas foron definidas unicamente con fins de análise estatística e non posúen representación administrativa propia. A oficina do censo trata aos *boroughs organizados* e ás *áreas censais* de forma equivalente ao nivel dos condados dos outros estados.

Algunhas zonas do *borough non organizado* recibe certos servizos públicos directamente do goberno do estado de Alasca, polo xeral están relacionados coas forzas da lei e financiamento para educación.

En Alasca existen cinco cidades-borough consolidada, que son similares ás cidade-condado consolidada dos outros estados. Son as cidades e borough de Juneau, Haines, Sitka, Yakutat, así como a cidade máis grande do estado, Anchorage. Aínda que o seu nome legal é o de Municipalidade de Anchorage, a lei estatal deulle consideración de cidade-borough.

## Relación alfabética 
O código de estandarización federal de proceso de información (no orixinal inglés *Federal Information Processing Standard (FIPS)*), que é usado para identificar de forma única aos estados e condados, proporcionando un único código para cada un deles, asignou a Alasca o código 02. Desta forma combínase co código de calquera condado, neste caso borough organizado ou área censal, para obter un único código, na forma 02XXX. O código FIPS enlaza cos datos almacenados de cada condado.

A continuación se listan os *boroughs organizados* nunha primeira lista, seguidos das *áreas censais* do *borough non organizado*.

## Área non organizada 
miniatura|Mapa de Alasca coa zona do *borough non organizado* destacada.
O borough non organizado é a parte do estado de Alasca que non está comprendido en ningún dos dezaseis boroughs organizados.

Abarca máis da metade da área de Alasca, un total de 970.500&nbsp;km², unha superficie maior que a de Francia e Alemaña xuntas, aínda que ocupados por só 81.803 habitantes, un 13% da poboación do estado.

A Oficina do Censo dos Estados Unidos dividiu o *borough non organizado* en once áreas censais, estas divisións só afectan en termos estatísticos, non administrativos, xa que as áreas censais non teñen un administracións propias que as representen. A Oficina do Censo considera ás áreas censais no mesmo nivel que os borough organizados ou os condados dos outros estados.

## Notas 
## Véxase tamén 
### Outros artigos 
* Condados dos Estados Unidos
### Ligazóns externas 
*